# Abdul Qadeer Khan

### Wikipedia

| Tämän artikkelin ulkoasu ja tyyli kaipaavat korjausta.
Lisää tietoa saattaa olla keskustelusivulla.

Tohtori Abdul Qadeer Khan (s. 1935 on pakistanilainen matallurgian insinööri, joka tunnataan Pakistanin ydinaseohjelman perustajana. Khanin keskimmäinen nimi saatettaan kirjoittaa mm. Quadeer, Qadir tai Gadeer ja hänen etunimensä lyhennetään A.Q.. Khan vei ydinasetekniikkaa muun muassa Iraniin ja Libyaan, mutta hänet on vapautettu Pakistanissa syytteistä.

## [muokkaa] Elämä

Khan syntyi Intiassa Bhopalin lähellä ja muutti Pakistaniin vuonna 1952. Khan opiskeli Pakistanissa insinööriksi ja opiskeli sen jälkeen mm. Saksassa, Belgiassa ja Alankomaissa. Vuonna 1974 Pakistanin kilpailija Intia laukaisi ydinaseen, ja eräässä uraanin rikastuslaitoksessa töissä olleessaan Khan vakoili Pakistanin hyväksi ydinaseisiinkin soveltuvan uraanin tuottamisessa tarvittavaa kaasusentrifugitekniikkaa. Khanin tukena oli pakistanilaisten agenttien verkosto. Khan palasi Pakistaniin 1976, jonne hän perusti heinäkuussa ydintekniikkaa tutkivan tutkimuslaitoksen. Pakistan alkoi tuottaa ydinaseisiin sopivaa korkearikasteista uraania vuonna 1986. Khan oli mukana tekemässä Kiinan ja Pohjois-Korean kanssa ydinaseyhteistyötä 1980- ja 1990-luvuilla. Maaliskuussa 1998 lehtiin ilmestyi tietoja, joiden mukaan Khan myy ydinasetietoa Iraniin. Samana vuonna Pakistan räjäytti oman ydinlatauksensa vastavedoksi Intian ydinkokeisiin, ja Khanista tuli kansallissankari. Vuonna 2001 Khan erotettiin paikaltaan, koska USA moitti Pakistania ydinasetiedon levityksestä. Pakistanin oppositio vastusti tätä voimakkaasti. Khan ylennettiin ehkä tämän takia ministeriä vastavaan asemaan. Lokakuussa 2001 Pakistanin hallinto pidätti kaksi Khania lähellä olevaa tiedemiestä epäiltynä Taliban-kytköksistä. Khan lenteli yksityiskoneilla eri puolilla arabimaailmaa ja muita kehitysmaita. Vuonna 2004 Pakistanin hallinto alkoi tutkia Khanin ydinaseiden levitystoimia, joihin liittyi ydinaseisiin liittyvän takniikan ja piirustusten vienti Pohjois-Koreaan, Libyaan ja Iraniin. 4. helmikuuta 2004 Khan tunnusti Pakistanin televisiossa vieneensä ydinasetietoa muihin maihin, ja seuraavana päivänä Pakistanin presidentti Pervez Musharraf armahti hänet. Khan levitti ydintekniikkaa, koska halusi uhmata länsimaita, tukea muslimimaita ja ansaita rahaa. Khan on edelleen Pakistanissa suosittu hahmo. Nykyään Khan sairastaa syöpää ja häntä on hoidettu Pakistanin sairaalassa.

## [muokkaa] Katso myös

- Abdul Kalam

| Tämä henkilöstä kertova artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/b/d/Abdul_Qadeer_Khan_a47e.html

Luokat: Muodon korjausta kaipaavat sivut | Henkilötyngät | Pakistan

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Italiano
- فارسی
- Nederlands
- 日本語
- Svenska